**কিরণ চেমজোং কুমার লিম্বু** (নেপালি: किरण चेम्जोङ, ইংরেজি: Kiran Chemjong; জন্ম: ২৪ মার্চ ১৯৯০; **কিরণ চেমজোং** নামে সুপরিচিত) হলেন একজন নেপালি পেশাদার ফুটবল খেলোয়াড়। তিনি বর্তমানে নেপালি ক্লাব ধনগধী এবং নেপাল জাতীয় দলের হয়ে গোলরক্ষক হিসেবে খেলেন। বর্তমানে তিনি নেপালের অন্যতম সেরা গোলরক্ষক হিসেবে বিবেচিত হন।

নেপালি ফুটবল ক্লাব মছিন্দ্রের যুব পর্যায়ের হয়ে খেলার মাধ্যমে চেমজোং ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, মছিন্দ্রের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; মছিন্দ্রের হয়ে মাত্র এক মৌসুম অতিবাহিত করার পর ২০০৯–১০ মৌসুমে তিনি থ্রি স্টারে যোগদান করেছেন। থ্রি স্টারে ৭ মৌসুম অতিবাহিত করার পর মনাং মরস্যাংদির সাথে চুক্তি স্বাক্ষর করেছেন। পরবর্তীকালে, তিনি ট্রাস্ট অ্যান্ড কেয়ার এবং রাউন্ডগ্লাস পাঞ্জাবের হয়ে খেলেছেন। ২০২০–২১ মৌসুমে, তিনি রাউন্ডগ্লাস পাঞ্জাব হতে নেপালি ক্লাব ধনগধীতে যোগদান করেছেন।

২০০৮ সালে, চেমজোং নেপালের হয়ে আন্তর্জাতিক পর্যায়ে অভিষেক করেছেন; নেপালের জার্সি গায়ে তিনি এপর্যন্ত ৭৯ ম্যাচে অংশগ্রহণ করেছেন। ব্যক্তিগতভাবে, চেমজোং বেশ কিছু পুরস্কার জয়লাভ করেছেন, যার মধ্যে ২০১৮ ধিবেহী প্রিমিয়ার লীগ এবং ২০১৯–২০ আই লিগের সেরা গোলরক্ষকের পুরস্কার অন্যতম। দলগতভাবে, চেমজোং এপর্যন্ত ২টি শিরোপা জয়লাভ করেছেন, যার মধ্যে ১টি রাউন্ডগ্লাস পাঞ্জাবের হয়ে এবং ১টি ট্রাস্ট অ্যান্ড কেয়ারের হয়ে জয়লাভ করেছেন।

প্রারম্ভিক জীবন
---------------

কিরণ চেমজোং কুমার লিম্বু ১৯৯০ সালের ২৪শে মার্চ তারিখে নেপালের ধানকুটায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৮ সালের ২৪শে মে তারিখে, ১৮ বছর ও ২ মাস বয়সে, ডান পায়ে ফুটবল খেলায় পারদর্শী চেমজোং মাকাওয়ের বিরুদ্ধে অনুষ্ঠিত ২০০৮ এএফসি চ্যালেঞ্জ কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে নেপালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি নেপাল ৩–২ গোলের ব্যবধানে জয়লাভ করেছিল। জাতীয় দলের হয়ে অভিষেকের ২৯ মিনিট পর, নেপালের জার্সি গায়ে প্রথম গোলটি হজম করেছেন; ম্যাচের ২৯তম মিনিটে ছি-মা ছের গোলটি হজম করার মাধ্যমে তিনি আন্তর্জাতিক ফুটবলে তার প্রথম গোলটি হজম করেছেন। উক্ত ম্যাচে তিনি তার চোয়ালে চোট পেয়েছিলেন এবং পরবর্তীকালে জানা গিয়েছিল তার চোয়াল ভেঙ্গে গিয়েছিল। নেপালের হয়ে অভিষেকের বছরে চেমজোং মাত্র ১ ম্যাচে অংশগ্রহণ করেছেন। ২০১৮ সালের ৬ই সেপ্টেম্বর তারিখে, ২০১৮ সাফ চ্যাম্পিয়নশিপে ভুটানের বিরুদ্ধে অনুষ্ঠিত ম্যাচে তিনি নেপালের হয়ে প্রথমবারের মতো অধিনায়কের দায়িত্ব পালন করেছেন, ম্যাচটি নেপাল ৪–০ গোলের ব্যবধানে জয়লাভ করেছিল, যেখানে তিনি পূর্ণ ৯০ মিনিট খেলেছিলেন।

পরিসংখ্যান
----------

### আন্তর্জাতিক

*২৩ অক্টোবর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেপাল | ২০০৮ | ১ | ০ |
| ২০১১ | ১৪ | ০ |
| ২০১২ | ৫ | ০ |
| ২০১৩ | ১০ | ০ |
| ২০১৪ | ৪ | ০ |
| ২০১৫ | ৬ | ০ |
| ২০১৬ | ৫ | ০ |
| ২০১৭ | ৬ | ০ |
| ২০১৮ | ৫ | ০ |
| ২০১৯ | ৯ | ০ |
| ২০২০ | ২ | ০ |
| ২০২১ | ১২ | ০ |
| সর্বমোট | ৭৯ | ০ |

তথ্যসূত্র
---------

1. ↑  "MATCH SUMMARY" (পিডিএফ)। *the-afc.com* (ইংরেজি ভাষায়)। এশিয়ান ফুটবল কনফেডারেশন। ২৪ মে ২০০৮। ২৬ মার্চ ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ সেপ্টেম্বর ২০২১।
2. ↑  "Nepal - Macau, May 24, 2008 - AFC Challenge Cup Qualification - Match sheet"। *Transfermarkt* (ইংরেজি ভাষায়)। ২৪ মে ২০০৮। সংগ্রহের তারিখ ১৩ সেপ্টেম্বর ২০২১।
3. ↑  "Nepal vs. Macau - 24 May 2008"। *Soccerway*। ২৪ মে ২০০৮। সংগ্রহের তারিখ ১৩ সেপ্টেম্বর ২০২১।
4. ↑  Strack-Zimmermann, Benjamin (২৪ মে ২০০৮)। "Nepal vs. Macau (3:2)"। *National Football Teams*। সংগ্রহের তারিখ ১৩ সেপ্টেম্বর ২০২১।
5. ↑  "Nepal - Bhutan, Sep 6, 2018 - Match sheet"। *Transfermarkt* (ইংরেজি ভাষায়)। ৬ সেপ্টেম্বর ২০১৮। সংগ্রহের তারিখ ১৩ সেপ্টেম্বর ২০২১।
6. ↑  "Nepal vs. Bhutan - 6 September 2018"। *Soccerway*। ৬ সেপ্টেম্বর ২০১৮। সংগ্রহের তারিখ ১৩ সেপ্টেম্বর ২০২১।
7. ↑  "Nepal - Bhutan 4:0 (Friendlies 2018, September)"। *worldfootball.net* (ইংরেজি ভাষায়)। ২৭ নভেম্বর ২০২০। সংগ্রহের তারিখ ১৩ সেপ্টেম্বর ২০২১।

বহিঃসংযোগ
---------

* সকারওয়েতে কিরণ চেমজোং (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে কিরণ চেমজোং (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কিরণ চেমজোং (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে কিরণ চেমজোং (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কিরণ চেমজোং (ইংরেজি) উইকিউপাত্তে এটি সম্পাদনা করুন